Formenn stjórnarflokkanna segja einungis dagaspursmál hvenær ný ríkisstjórn verður kynnt. Ekki er endanlega búið að skipta verkum milli flokkanna.
Formennirnir treystu sér ekki til að fullyrða hvort fundur ríkisstjórnarinnar í morgun hafi verið síðasti fundur þessarar ríkisstjórnar. Bjarni Benediktsson, formaður Sjálfstæðisflokksins segir lítið eftir af viðræðunum.
Skipting ráðuneyta liggur ekki fyrir og segir Katrín Jakobsdóttir forsætisráðherra að það muni ekki liggja fyrir fyrr en á lokametrunum.
Sigurður Ingi Jóhannsson, formaður Framsóknarflokksins vildi lítið segja þegar hann var spurður að því hvort flokkurinn hefði náð sínum kröfum fram í viðræðunum.
Ný ríkisstjórn verður kynnt á næstu dögum en formenn stjórnarflokkanna segir að skipting ráðuneyta muni ekki liggja fyrir fyrr en ný stjórn verður kynnt. 